Haralds Tammers

Haralds Tammers (; dzimis , miris ) bija igauņu žurnālists, vieglatlēts un svarcēlājs, bronzas medaļas ieguvējs 1924. gada vasaras olimpiskajās spēlēs Parīzē.Haralds Tammers  — olimpiskā statistika vietnē Sports-Reference.com. Biogrāfija vietnē Eesti Entsüklopeedia

 Biogrāfija 
Dzimis Tallinā. 1915. gadā beidza Tallinas komercskolu. Septiņpadsmit gadu vecumā 1916. gada Krievijas čempionātā viņš ieguva sudraba medaļu lodes grūšanā un bronzas medaļu diska un vesera mešanā.

Brīvprātīgi piedalījās Pirmajā pasaules karā un pēc tam Igaunijas un Latvijas brīvības cīņās. Apbalvots ar Lāčplēša Kara ordeni.

1920. gada olimpiskās spēlēs Antverpenē bija Igaunijas olimpiskās komandas karognesējs un ieguva 6. vietu lodes grūšanā. Pēc tam pievērsās svarcelšanai, 1922. gadā pasaules čempionātā Tallinā izcīnīja zelta medaļu. 1924. gada olimpiskajās spēlēs Parīzē ieguva bronzas medaļu svarcelšanā un 12. vietu lodes grūšanā.

Pēc profesijas H. Tammers bija žurnālists, no 1921. līdz 1928. gadam — sporta laikraksta Eesti Spordileht un no 1933. līdz 1940. gadam — dienas laikraksta Eesti Päevaleht redaktors. 1940. gadā viņš rediģēja arī žurnālu Revue Baltique. No 1928. līdz 1940. gadam viņš bija Igaunijas Žurnālistu savienības valdes loceklis un no 1934. līdz 1935. gadam — Baltijas Žurnālistu savienības priekšsēdētājs.

No 1933. līdz 1940. gadam viņš bija Igaunijas Nacionālās Olimpiskās komitejas valdes loceklis.Biogrāfija vietnē ESBL  

Pēc Igaunijas okupācijas 1941. gada februārī Tammers tika arestēts un pusotru gadu vēlāk nomira Uzņenskas nometnē, Gorkijas apgabala Semjonovas pilsētas dzelzceļa stacijas Сухобезводное apkārtnē.

 Apbalvojumi 
 Lāčplēša Kara ordenis, 3. škira Nr. 3/1816.Haralda Tammera īsbiogrāfija vietnē lkok.com
 Igaunijas Sarkanā krusta ordenis, 2. pakāpe.Informācija par apbalvojumu Igaunijas prezidenta mājas lapā 

 Atsauces 

 Ārējās saites 

 Haralda Tammera profils vietnes chidlovski.net lapā Lift up. 
 Haralda Tammera biogrāfija vietnē ISIK 

Kategorija:1899. gadā dzimušie
Kategorija:1942. gadā mirušie
Kategorija:Tallinā dzimušie
Kategorija:Igaunijas žurnālisti
Kategorija:Igaunijas svarcēlāji
Kategorija:Igaunijas vieglatlēti
Kategorija:1920. gada vasaras olimpisko spēļu dalībnieki
Kategorija:1924. gada vasaras olimpisko spēļu dalībnieki
Kategorija:Lāčplēša Kara ordeņa kavalieri
Kategorija:Padomju represiju upuri
Kategorija:Olimpiskie bronzas medaļnieki svarcelšanā
Kategorija:Igaunijas olimpiskie bronzas medaļnieki